Cuatrena cruzada

A cuatrena cruzada se desvinió en os anyos 1202 y 1204. A lo principio s'adrezaba enta Echipto, que s'esbarró ta Costantinoble, on los cruzaus derrocoron a dinastía reinant y creyoron l'Imperio Latino.

O papa Inocencio III enhortó a los principes europeus de fer una nueva cruzada, esta vegata adrezada contra Echipto. Muitos nobles franceses s'incorporan a la cruzada como Bonifacio de Montferrat y Balduín de Flandres. Os cruzaus precisan d'as naus venecianas pa poder viachar ta o suyo obchectivo.- Pa poder tener a colaboración d'os venecanos los aduyan a conquerir territorios de Dalmacia como a ciudat de Chadra.

O dux Enrico Dandolo adreza a los cruzaus contra Costantinoble pa favorir os intreses d'os venecanos en Levant. Aproveitan tamién barallas por o poder por o trono bizantín. Aleixo IV Ánchel demandó aduya a los cruzaus pa destronar a Aleixo III Ánchel, que heba destronau a su pai Isac II.

En l'anyo 1203 se produce a primera conquiesta cruzada de Costantinoble y Aleixo IV se convertió en emperador con su pai Isac II, pero fue asasinau por griegos que no yeran partidarios d'a presencia d'os cruzaus.

En l'anyo 1204 se produce una segunda conquiesta de Costantinoble que tras un saqueyo conduce a la creyación de l'Imperio Latino de Costantinoble, con Balduín de Flandres como sobirán y a relichión catolica como oficial.

En o "Libro de los fechos et conquistas del principado de la Morea" narran con cierto detalle o que se desvinió en a cuatrena cruzada.

 Bibliografía 
 Hermann Kinder y Werner Hilgemann, Atlas Histórico Mundial. Edicions Itsmo.

Categoría:Cruzadas